CELEX: 62015CA0367
Language: sk
Date: 2017-01-25 00:00:00
Title: Vec C-367/15: Rozsudok Súdneho dvora (piata komora) z 25. januára 2017 (návrh na začatie prejudiciálneho konania, ktorý podal Sąd Najwyższy – Poľsko) – Stowarzyszenie „Oławska Telewizja Kablowa“/Stowarzyszenie Filmowców Polskich (Návrh na začatie prejudiciálneho konania — Smernica 2004/48/ES — Článok 13 — Duševné a priemyselné vlastníctvo — Porušenie — Výpočet náhrady škody — Právna úprava členského štátu — Dvojnásobok bežne dlhovanej odmeny)

13.3.2017   
            
            
               SK
            
            
               Úradný vestník Európskej únie
            
            
               C 78/2
            
         Rozsudok Súdneho dvora (piata komora) z 25. januára 2017 (návrh na začatie prejudiciálneho konania, ktorý podal Sąd Najwyższy – Poľsko) – Stowarzyszenie „Oławska Telewizja Kablowa“/Stowarzyszenie Filmowców Polskich
   (Vec C-367/15) (1)
   
   ((Návrh na začatie prejudiciálneho konania - Smernica 2004/48/ES - Článok 13 - Duševné a priemyselné vlastníctvo - Porušenie - Výpočet náhrady škody - Právna úprava členského štátu - Dvojnásobok bežne dlhovanej odmeny))
   (2017/C 078/02)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobca: Stowarzyszenie „Oławska Telewizja Kablowa“
   
      Žalovaný: Stowarzyszenie Filmowców Polskich
   
      Výrok rozsudku
   
   Článok 13 smernice Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva sa má vykladať v tom zmysle, že nebráni vnútroštátnej právnej úprave, akou je dotknutá právna úprava vo veci samej, podľa ktorej môže majiteľ práv duševného vlastníctva, ktoré boli porušené, požadovať od porušovateľa týchto práv buď náhradu spôsobenej ujmy so zohľadnením všetkých náležitých aspektov konkrétneho prípadu, alebo zaplatenie sumy zodpovedajúcej dvojnásobku primeranej odmeny, ktorá by sa mala zaplatiť z titulu oprávnenia používať dotknuté dielo, bez toho, aby tento majiteľ práv musel preukázať existenciu skutočnej ujmy.
   
      (1)  Ú. v. EÚ C 7, 11.1.2016.